**DĖL 2023 METŲ VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU ROKIŠKIO RAJONO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO, BENDROJO UGDYMO PROGRAMAS, PERSONALO OPTIMIZAVIMU IR ATNAUJINIMU, APMOKĖTI, PASKIRSTYMO TVARKOS APRAŠO PATVIRTINIMO**

2023 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos 2023 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo, patvirtinto Lietuvos Respublikos švietimo, mokslo ir sporto ministro 2023 m. kovo 8 d. įsakymu Nr. V-271 „Dėl Lietuvos Respublikos 2023 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“, 3 ir 10 punktais, Rokiškio rajono savivaldybės taryba n u s p r e n d ž i a:

1. Patvirtinti 2023 metų valstybės biudžeto lėšų, skirtų išlaidoms, susijusioms su Rokiškio rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašą (pridedama).

2. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Savivaldybės meras Ramūnas Godeliauskas

Rita Elmonienė

Projektas

PATVIRTINTA

Rokiškio rajono savivaldybės tarybos

2023 m. balandžio 27 d. sprendimu Nr. TS-

**2023 METŲ VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU ROKIŠKIO RAJONO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO, BENDROJO UGDYMO PROGRAMAS, PERSONALO OPTIMIZAVIMU IR ATNAUJINIMU, APMOKĖTI, PASKIRSTYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. 2023 metų valstybės biudžeto lėšų, skirtų išlaidoms, susijusioms su Rokiškio rajono savivaldybės (toliau – Savivaldybė) mokyklų mokytojų, dirbančių pagal ikimokyklinio, priešmokyklinio, bendrojo ugdymo programas (toliau – mokytojai), personalo optimizavimu ir atnaujinimu, apmokėti, paskirstymo tvarkos aprašas (toliau – Aprašas) nustato Savivaldybės mokyklų išlaidų, susijusių su mokytojų personalo optimizavimu ir atnaujinimu, kompensavimo atvejus ir tvarką.

2. Valstybės biudžeto lėšos Savivaldybės mokykloms paskirstomos, išanalizavus mokyklų pateiktą lėšų poreikį.

**II SKYRIUS**

**VALSTYBĖS BIUDŽETO LĖŠŲ SKYRIMAS MOKYTOJŲ PASITRAUKIMUI**

3. Valstybės biudžeto lėšos mokytojų pasitraukimui skiriamos išeitinių išmokų išlaidoms visiškai arba iš dalies padengti, kai išeitinės išmokos mokamos mokytojams, su jais šalių susitarimu nutraukiant darbo sutartis, šiais atvejais:

3.1. dėl mokyklų tinklo pertvarkos – valstybės biudžeto lėšos šiam tikslui skiriamos prioriteto tvarka;

3.2. visiškai patenkinus Aprašo 3.1 papunktyje nurodytų išeitinių išmokų poreikį, valstybės biudžeto lėšos gali būti skiriamos:

3.2.1. dėl savininko teises ir pareigas įgyvendinančios institucijos priimto sprendimo mokykloje mažinti klasių (grupių) skaičių, išskyrus Aprašo 3.1 papunktyje nurodytą atvejį;

3.2.2. mokytojui įgijus teisę į visą socialinio draudimo senatvės pensiją.

4. Išeitinės išmokos, kuriai mokėti skiriama valstybės biudžeto lėšų, dydis vienam asmeniui negali viršyti:

4.1. dviejų mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi iki penkerių metų;

4.2. trijų mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi nuo penkerių iki dešimt metų;

4.3. keturių mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi nuo dešimt iki dvidešimt metų;

4.4. penkių mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi nuo dvidešimt iki dvidešimt penkerių metų;

4.5. šešių mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi dvidešimt penkerius ir daugiau metų.

5. Savivaldybės mokyklose mokytojų išeitinių išmokų, mokamų vadovaujantis Aprašu, išlaidos iš valstybės biudžeto lėšų dengiamos iš dalies: valstybės biudžeto lėšų dalis negali būti didesnė kaip 2/3 nuo faktiškai išmokėtos išeitinių išmokų sumos, o Savivaldybės biudžeto lėšų dalis negali būti mažesnė kaip 1/3 nuo faktiškai išmokėtos išeitinių išmokų sumos.

**III SKYRIUS**

**VALSTYBĖS BIUDŽETO LĖŠŲ SKYRIMAS MOKYTOJŲ PRITRAUKIMUI**

6. Valstybės biudžeto lėšos mokytojų pritraukimui skiriamos Savivaldybės mokyklose taikomoms priemonėms, kurios paskatintų asmenį užimti laisvą mokytojo darbo vietą ir dirbti joje (toliau – mokytojų pritraukimo priemonės), finansuoti.

7. Mokytojų pritraukimo priemonės, finansuojamos iš valstybės biudžeto lėšų, gali būti pradėtos taikyti asmeniui, einamaisiais kalendoriniais metais priimtam į laisvą mokytojo pareigybę mokykloje (visai mokytojo pareigybės darbo laiko normai arba jos daliai):

7.1. jei asmuo nėra dirbęs mokytoju Savivaldybės mokykloje pagal ikimokyklinio, priešmokyklinio, bendrojo ugdymo programas;

7.2. jei asmuo yra dirbęs mokytoju Savivaldybės mokykloje pagal ikimokyklinio, priešmokyklinio, bendrojo ugdymo programas, išskyrus šiuos atvejus:

7.2.1. kai mokytojas, priimtas į mokyklą, joje yra dirbęs neterminuotai per pastaruosius 12 mėnesių;

7.2.2. kai mokytojas yra dirbęs neterminuotai per pastaruosius 12 mėnesių mokykloje, kuri yra toje pačioje gyvenamojoje vietovėje (tame pačiame mieste, miestelyje ar kaime) kaip mokykla, į kurią yra priimtas.

8. Asmeniui taikomos mokytojų pritraukimo priemonės yra individualiai su juo derinamos ir nustatomos mokyklos vadovo sprendimu apibrėžtam laikotarpiui, bet ne ilgiau kaip iki einamųjų kalendorinių metų pabaigos.

9. Valstybės biudžeto lėšos gali būti skiriamos šioms mokytojų pritraukimo priemonėms finansuoti:

9.1. materialinei paramai;

9.2. važiavimo į darbą ir atgal visuomeniniu transportu, taip pat nuosava, išsinuomota ar pagal panaudos sutartį perduota transporto priemone išlaidoms kompensuoti;

9.3. gyvenamojo ploto nuomos išlaidoms kompensuoti;

9.4. kvalifikacijos įgijimo ir tobulinimo išlaidoms kompensuoti (pedagogo kvalifikacijos, kito mokomojo dalyko ar pedagoginės specializacijos kompetencijų įgijimo, kvalifikacijos tobulinimo ir su juo susijusioms išlaidoms kompensuoti);

9.5. persikėlimo iš kitos gyvenamosios vietovės išlaidoms kompensuoti.

**IV SKYRIUS**

**KREIPIMASIS DĖL VALSTYBĖS BIUDŽETO LĖŠŲ SKYRIMO**

10. Mokyklos, siekdamos gauti valstybės biudžeto lėšų mokytojų pasitraukimo išlaidoms iš dalies padengti, kai išeitinės išmokos mokamos mokytojams, su jais šalių susitarimu nutraukiant darbo sutartis, iki 2023 m. gegužės 31 d. Savivaldybės administracijos Švietimo ir sporto skyriui pateikia paraišką (priedas).

11. Savivaldybės mokyklų paraiškas svarsto Savivaldybės mero potvarkiu sudarytakomisija (toliau – Komisija). Komisija sudaroma ne mažiau kaip iš 5 narių. Posėdis yra teisėtas, jeigu jame dalyvauja ne mažiau kaip pusė narių. Nutarimai priimami paprasta balsų dauguma. Komisijos nutarimai įforminami Komisijos posėdžio protokole.

12. Valstybės biudžeto lėšos, skirtos mokytojų pasitraukimo išlaidoms padengti, mokykloms paskirstomos šia tvarka:

12.1. jei mokyklų poreikis neviršija Savivaldybei šiam tikslui skirtos sumos, lėšos paskirstomos pagal poreikį;

12.2. jei mokyklų poreikis viršija Savivaldybei skirtą lėšų sumą, pirmiausia lėšos paskirstomos patenkinant poreikį, nurodytą Aprašo 3.1 papunktyje, o likusi nepaskirstyta suma paskirstoma proporcingai poreikiui.

13. Jei paskirsčius valstybės biudžeto lėšas, skirtas mokytojų pasitraukimo išlaidoms padengti, 12.1 ir 12.2 papunkčiuose numatyta tvarka, lieka nepanaudotų Savivaldybei tam tikslui skirtų valstybės biudžeto lėšų, jos skiriamos mokytojų pritraukimui Savivaldybės mokyklose taikomoms priemonėms finansuoti pagal mokyklų teikiamas paraiškas.

14. Valstybės biudžeto lėšos, likusios nepanaudotos mokytojų pasitraukimo išlaidoms iš dalies padengti, paskirstomos mokytojų pritraukimui:

14.1. jei mokyklų pateiktas poreikis neviršija Savivaldybės turimos valstybės biudžeto sumos, lėšos paskirstomos pagal poreikį;

14.2. jei mokyklų poreikis viršija Savivaldybei skirtą lėšų sumą, paskirstoma proporcingai poreikiui.

15. Valstybės biudžeto lėšos Savivaldybės mokykloms paskirstomos iki 2023 m. rugpjūčio 1 d.

**V SKYRIUS**

**BAIGIAMOSIOS NUOSTATOS**

16. Jei darbdaviui šalių sutarimu nutraukus su darbuotoju darbo sutartį ir pagal Aprašą išmokėjus jam išeitinę išmoką, darbdavys su tuo pačiu darbuotoju einamaisiais metais sudaro naują darbo sutartį, darbuotojo išeitinių išmokų išlaidoms visiškai ar iš dalies padengti panaudotos valstybės biudžeto lėšos laikomos panaudotomis ne pagal paskirtį ir turi būti grąžintos, laikantis Aprašo 18 punkto nuostatų.

17. Mokyklų vadovai atsako už mokykloms paskirtų valstybės biudžeto lėšų panaudojimą pagal Apraše nustatytą paskirtį.

18. Nepanaudotas, numatomas tais metais nepanaudoti ar ne pagal paskirtį panaudotas valstybės biudžeto lėšas mokyklos iki lapkričio 25 d. grąžina Savivaldybei.

19. Savivaldybė už valstybės biudžeto lėšų panaudojimą atsiskaito Lietuvos Respublikos švietimo, mokslo ir sporto ministro nustatyta tvarka.

20. Šis Aprašas gali būti tikslinamas, keičiamas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_

2023 metų valstybės biudžeto lėšų, skirtų išlaidoms, susijusioms su Rokiškio rajono savivaldybės mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašo

priedas

**(Paraiškos forma)**

Rokiškio rajono savivaldybės administracijos

Švietimo ir sporto skyriui

**PARAIŠKA GAUTI VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU SAVIVALDYBĖS MOKYKLŲ MOKYTOJŲ PERSONALO OPTIMIZAVIMU IR ATNAUJINIMU, APMOKĖTI**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (mokyklos pavadinimas) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (data, Nr.) |

|  |  |  |  |  |  |  |  |
| --- | --- | --- | --- | --- | --- | --- | --- |
| I. INFORMACIJA APIE LĖŠŲ POREIKĮ IŠEITINĖMS IŠMOKOMS MOKĖTI | | | | | | | |
| Pareigybės | Mokytojų, su kuriais planuojama nutraukti darbo sutartis, skaičius | | | | Lėšos, reikalingos išeitinėms išmokoms mokėti, Eur | | |
| iš viso | iš jų | | | iš viso | iš jų | |
| dėl mokyklų tinklo pertvarkos | dėl klasių (grupių) skaičiaus mažinimo | mokytojui įgijus teisę į visą socialinio draudimo senatvės pensiją | valstybės biudžeto lėšos (ne daugiau kaip 2/3 nuo „iš viso“) | savivaldybės biudžeto lėšos (ne mažiau kaip 1/3 nuo „iš viso“) |
| Mokytojai, dirbantys pagal ikimokyklinio ugdymo programą |  |  |  |  |  |  |  |
| Mokytojai, dirbantys pagal priešmokyklinio ugdymo programą |  |  |  |  |  |  |  |
| Mokytojai, dirbantys pagal bendrojo ugdymo programą |  |  |  |  |  |  |  |
| Iš viso |  |  |  |  |  |  |  |

|  |  |  |
| --- | --- | --- |
| II. INFORMACIJA APIE LĖŠŲ POREIKĮ MOKYTOJŲ PRITRAUKIMO PRIEMONĖMS | | |
| Asmenų, kuriems planuojama taikyti mokytojų pritraukimo priemones, skaičius | iš viso | iš jų |
| asmenų, kurių pedagoginio darbo stažas neviršija 2 m. |
|  |  |
| Mokytojų pritraukimo priemonės | Prašoma valstybės biudžeto lėšų, Eur | Asmenų, kuriems planuojama taikyti mokytojų pritraukimo priemones, skaičius |
| Materialinė parama |  |  |
| Važiavimo į darbą ir atgal išlaidų kompensavimas |  |  |
| Gyvenamojo ploto nuomos išlaidų kompensavimas |  |  |
| Kvalifikacijos įgijimo ir tobulinimo išlaidų kompensavimas |  |  |
| Persikėlimo iš kitos gyvenamosios vietovės išlaidų kompensavimas |  |  |
| Iš viso |  |  |

Direktorius \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(parašas)  (vardas, pavardė)

**SPRENDIMO PROJEKTO „DĖL 2023 METŲ VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU ROKIŠKIO RAJONO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO, BENDROJO UGDYMO PROGRAMAS, PERSONALO OPTIMIZAVIMU IR ATNAUJINIMU, APMOKĖTI, PASKIRSTYMO TVARKOS APRAŠO PATVIRTINIMO“**

**AIŠKINAMASIS RAŠTAS**

2023 m. balandžio 12 d.

Projekto rengėjas – Rita Elmonienė, Švietimo ir sporto skyriaus vedėjo pavaduotoja.

Pranešėjas komitetų ir Tarybos posėdžiuose – Aurimas Laužadis, Švietimo ir sporto skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti 2023 metų valstybės biudžeto lėšų, skirtų išlaidoms, susijusioms su Rokiškio rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašą (toliau – Aprašas).  Aprašas nustato Savivaldybės mokyklų išlaidų, susijusių su mokytojų personalo optimizavimu ir atnaujinimu, kompensavimo atvejus ir tvarką. Valstybės biudžeto lėšos Savivaldybės mokykloms paskirstomos, išanalizavus mokyklų pateiktą lėšų poreikį. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos 2023 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašas, patvirtintas 2023 m. kovo 8 d. Lietuvos Respublikos švietimo, mokslo sporto ministro  įsakymu Nr. *[V-271](https://www.infolex.lt/ta/836738" \o "Dėl Lietuvos Respublikos 2023 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo" \t "_blank)*, 3 punktas nurodo, kad „Valstybės biudžeto lėšos savivaldybėms ir valstybinėms mokykloms paskirstomos proporcingai kiekvienos savivaldybės ir valstybinės mokyklos mokytojų pareigybių skaičiui, padaugintam iš mokytojų pareigybių skaičiaus ir jas užimančių asmenų skaičiaus santykio. Savivaldybės paskirsto lėšas savivaldybių mokykloms savo nustatyta tvarka.”. Minėto Aprašo 10 punktas nurodo, kad mokytojų pritraukimo priemones, kurioms skiriamos valstybės biudžeto lėšos, skiriamos mokyklos savininko teises ir pareigas įgyvendinančios institucijos (dalyvių susirinkimo) nustatyta tvarka. |
| 3. | Laukiami rezultatai | Reglamentuotas 2023 metų valstybės biudžeto lėšų, skirtų išlaidoms, susijusioms su Rokiškio rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo optimizavimu ir atnaujinimu, apmokėti, paskirstymas. |
| 4. | Lėšų poreikis ir šaltiniai | Valstybės biudžeto lėšos (šiais metais skirta 6372 Eur) ir Savivaldybės biudžeto lėšos.  Savivaldybės mokyklose mokytojų išeitinių išmokų, mokamų vadovaujantis Aprašu, išlaidos iš valstybės biudžeto lėšų dengiamos iš dalies: valstybės biudžeto lėšų dalis negali būti didesnė kaip 2/3 nuo faktiškai išmokėtos išeitinių išmokų sumos, o Savivaldybės biudžeto lėšų dalis negali būti mažesnė kaip 1/3 nuo faktiškai išmokėtos išeitinių išmokų sumos. |
| 5. | Antikorupcinis sprendimo projekto vertinimas | Atliktas teisės akto projekto antikorupcinis vertinimas, parengta pažyma. |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |